రంగారెడ్డి జిల్లా
నియోజకవర్గాల పునర్వ్యవస్థీకరణకు ముందు కేవలం 6 అసెంబ్లీ స్థానాలు మాత్రమే ఉండగా పునర్వ్యవస్థీకరణలో రాష్ట్రంలోనే అత్యధికంగా 8 కొత్త నియోజకవర్గాలు ఆవిర్భవించాయి. ప్రస్తుతం జిల్లాలో 14 అసెంబ్లీ నియోజకవర్గాలు ఉన్నాయి. నియోజకవర్గాల పునర్వ్యవస్థీకరణకు ముందు జిల్లాలో ప్రత్యేకంగా లోకసభ నియోజకవర్గం లేదు. అప్పటి అసెంబ్లీ సెగ్మెంట్లు హైదరాబాదు, నల్గొండ, మెదక్ నియోజకవర్గాలలో భాగంగా ఉండేవి. 2008 తర్వాత జిల్లాలోని 7 సెగ్మెంట్లతో ప్రత్యేకంగా చేవెళ్ళ లోకసభ నియోజకవర్గం ఏర్పడింది. మల్కాజ్‌గిరి లోకసభలో ఉన్న 7 సెగ్మెంట్లలో 6 సెగ్మెంట్లు రంగారెడ్డి జిల్లాకు చెందినవి. భువనగిరి లోకసభ నియోజకవర్గంలో జిల్లాకు చెందిన ఒక సెగ్మెంటు చేరింది.
హుస్నాబాద్ శాసనసభ నియోజకవర్గం
కరీంనగర్ జిల్లాలోని 13 శాసనసభ స్థానాలలో హుస్నాబాద్ శాసనసభ నియోజకవర్గం ఒకటి.2009లో జరిగిన శాసనసభ ఎన్నికలలో ఈ నియోజకవర్గం నుండి కాంగ్రెస్ పార్టీ తరఫున ఎ.ప్రవీణ్ రెడ్డి, భారతీయ జనతా పార్టీ తరఫున శ్రీనివాస్ రెడ్డి, ప్రజారాజ్యం పార్టీ నుండి ఇనుగాల పెద్దిరెడ్డి, తెలుగుదేశం పార్టీ పొత్తుతో తెలంగాణ రాష్ట్ర సమితి తరఫున కెప్టెన్ లక్ష్మీ కాంతరావు, లోక్‌సత్తా నుండి జైపాల్ రెడ్డి, సి.పి.ఐ. తరఫున చాడ వెంకటరెడ్డి పోటీచేశారు.